ОПШТА БОЛНИЦА

СРЕМСКА МИТРОВИЦА

Број: 10/ 3

Дана: 11.01.2019.

СРЕМСКА МИТРОВИЦА

На основу члана 16. Статута Опште болнице Сремска Митровица, члана 7. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе (Службени гласник РС бр. 1/2015) на основу члана 10. и члана 11. Колективног уговора код Опште болнице Сремска Митровица, директор Опште болнице Сремска Митровица

**Р а с п и с у ј е**

**О Г Л А С**

**за пријем у радни однос на одређено време**

**1.Медицинска сестра техничар у ургентним службама и реанимацији** – Одељење за пријем и збрињавање ургентних стања - Служба за специјалистичко консултативне прегледе, Сектор за заједничке медицинске послове, на одређено време до 6 месеци, због повећаног обима посла, са пуним радним временом

**– извршилац 1.**

Поред услова утврђених чланом 24. Закона о раду (Службени гласник РС број 24/2005, 61/2005, 54/2009, 32/2013, 75/2014, 13/2017 одлука УС и 113/2017) кандидати треба да испуњавају и услове прописане Правилником о унутрашњој организацији и систематизацији послова Опште болнице Сремска Митровица.

**Услови**: Средње образовање у трајању од четири године, завршена средња медицинска школа општег или акушерског смера, положен стручни испит.

**Опис послова:** Помаже доктору службе у обављању његовог рада. Обавља све административне послове пријема и у вези са пријемом пацијената. Води пацијенте на одговарајуће оделење у Општој болници. У случају слања ван Опште болнице помаже при смештају и транспорту пацијената, по потреби прати пацијента. Врши поделу терапије. Припрема материјал и инструменте за стерилизацију и исту спроводи. Води рачуна о исправности апарата и инструмената којим се служи у раду. Уредно води медицинску доку ментацију и шаље потребне извештаје. Даје предлог главној сестри-техничару за побољшање рада из свог домена. Врши и друге послове према указаној потреби које одреди главна сестра-техничар, доктор, начелник оделења, а према својој стручности, којима и одговара за свој рад.Радно место са повећаним ризиком.

**2.Медицинска сестра техничар на осталим болничким одељењима** – Одељење опште хирургије 3 - Служба опште хирургије, Сектор за хируршке гране медицине, на одређено време до повратка одсутне раднице са боловања, са пуним радним временом

**– извршилац 1.**

Поред услова утврђених чланом 24. Закона о раду (Службени гласник РС број 24/2005, 61/2005, 54/2009, 32/2013, 75/2014, 13/2017 одлука УС и 113/2017) кандидати треба да испуњавају и услове прописане Правилником о унутрашњој организацији и систематизацији послова Опште болнице Сремска Митровица.

**Услови**: Средње образовање у трајању од четири године, завршена средња медицинска школа општег смера, положен стручни испит.

Опис посла: Врши стручну помоћ при пружању услуга здравствене заштите, интервенцијама које се раде, као и прегледа. Даје ињекције и прописану терапију пацијентима, врши превијање уз надзор доктора медицине. Узима биолошки материјал за лабораторијске анализе Одржава инструментарију у исправном стању и у стању употребљивости. Стара се о попуни материјала потребног за нормално обављање послова, одговара за чистоћу и ред обавља потребне административне послове. Прима болеснике, врши отварање и сређивање болесничких картона, контролише здравствене књижице, попуњава упуте, наплаћује услуге од лица без осигурања, наплаћује партиципацију. Поред напред наведених послова учествује у свим дијагностичким-терапеутским пословима за које је оспособљена редовним школовањем, а у вези оболења које се односе на профил рада одељења. За свој рад одговорна је главној сестри-техничару на оделењу и шефу Оделења.

**3. Спремач-спремачица просторија у којима се пружају здравствене услуге** – Служба неурологије са интензивном негом – Сектор за интернистичке гране медицине, на одређено време до 6 месеци, због повећаног обима посла, са пуним радним временом.

**Извршилац 1**

**Услови**: Завршена основна школа, положен положен курс из хигијене животних намирница, личној хигијени и заразним болестима.

Опис посла: Одржава чистоћу просторија у којима се обављају прегледи и интервенције, соба у којима леже болесници, кухиња и других просторија утврђених према распореду рада. Одржава хигијену санитарних просторија и просторија које се употребљавају за пацијенте и особље (степеништа, холова, ходника, чекаоница и др.). Помаже медицинским сестрама-техничарима око преноса болесника. Учествује у допремању санитарног и другог материјала до и са оделења (веша, хране идр.). Стара се о исправности средстава која су јој дата на употребу задужена је и финансијски одговара за потрошњу и употребу истих. О свим неправилностима обавештава главну сестру.Води евиденцију о потрошњи материјала за одржавање чистоће и о истој подноси извештај главној сестри. Обављају и друге послове по налогу главне сестре. За свој рад одговорна је главној сестри, односно начелнику Службе, којима непосредно и одговара за свој рад.

Као доказ о испуњености услова за радно место за које подносе пријаву на оглас кандидати су дужни да доставе:

- Потписану пријаву на оглас са кратком биографијом,

- Фотокопија дипломе о завршеној школи која се тражи огласом

- Фотокопија уверења о положеном стручном испиту

- Уверење о завршеном курсу хигијене животних намирница и личној хигијени ( за спемачицу)

- Фотокопија важеће личне карте,

- Доказ о промени презимена у складу са приложеном документацијом

**Напомена:** Кандидати који буду примљени у радни однос по овом огласу дужни су да доставе оверене фотокопије свих докумената који се односе на то радно место, као и лекарско уверење којим се доказује здравствена способност без ограничења за рад на радном месту за које је расписан оглас, издато од надлежног Диспанзера медицине рада.

Рок за подношење пријаве на оглас је 8 дана од дана оглашавања на огласној табли Националне службе за запошљавање.

**Пријаве са доказима о испуњености услова огласа подносе се путем поштe или директно на деловодни протокол Опште болнице Сремска Митровица, Стари шор 65, са назнаком за који оглас и које радно место се подноси пријава на оглас.**

**Уз пријаву на оглас за свако радно место на које се конкурише потребно је приложити фотокопије свих докумената који се траже огласом за то радно место.**

**Неблаговремене, непотпуне и непотписане пријаве неће се разматрати.**

ДОСТАВИТИ:

1.На огласну таблу Опште болнице ДИРЕКТОР

2.Националној служби за запошљавање ОПШТЕ БОЛНИЦЕ

3.Помоћнику директора Сектора СРЕМСКА МИТРОВИЦА

4.Кадровском одсеку

5.Архиви др Живко Врцељ